Downloaded from YTS.MX
Halo?
Official YIFY movies site: YTS.MX
Dobro jutro, gospodine, kako ste?
Da, zdravo.
Znate, zovem na sigurnu liniju.
Imao je vrlo smiren, kontroliran i prijateljski glas.
Upravo sam vam poslao vrlo povjerljiv dokument.
POVJERLJIVO - MINISTAR
Ministar Le Drian želi organizirati videokonferenciju.
Vidim na ekranu g. Le Driana preda mnom.
Ne znam je li stvarno ili ne.
Ministar mi kaže: „Trebam puno novca.“
4,8 milijuna.
Primili ste nalog za plaćanje 886 000 eura.
Mislim da je između tri ili četiri stotine tisuća eura, ne više.
5,8 milijuna.
Vrlo je važno da odmah platite.
Nevjerojatna prevara koja je iznudila više od 80 milijuna eura.
Navodni genijalac iza ovih operacija,
Gilbert Chikli, Kralj prevara.
Nešto u njegovom glasu navede ljude da pristanu.
Kao za velike glumce, velike umjetnike.
Ili upali ili ne.
Njegovo zadnje postignuće… imitiranje…
Jean-Yvesa Le Driana.
Nevjerojatna drskost u pokušavanju svega.
To postaje umjetnost, ne prevara.
Kazalište.
MASKIRANI PREVARANT
Dopustite da se predstavim. Moje ime je Gilbert Chikli.
Ne mislim da sam zao ili loš,
ali na kraju, drugi će suditi
jer Gilbert Chikli nije osoba koja mislite da jest.
Rođen sam u Parizu, u malom selu Bellevilleu.
U to vrijeme, živjeli smo u maloj sobi.
Financijski nismo imali ništa. Baš ništa.
Nisam to mogao prihvatiti.
Bio sam vrlo pametan dječak s opsesijom,
koja je bila u tome da prekinem patnju svoje obitelji.
Na ovom svijetu ima mjesta samo za pametne ljude.
Možete li pomaknuti stolicu malo desno? Ne, malo manje.
-Dobro, i… -Izgledam užasno.
Kakva si ti osoba, Shirley?
To je misterij.
Neka izgledam preplanulo.
I mršavije. Inače će biti katastrofa.
SHIRLEY, BIVŠA DJEVOJKA I SUUČESNICA
Novac je uzbudljiv.
Aktivira adrenalin, uzbuđuje me.
Ne izlazim iz kreveta, osim za novac.
Novac mora biti posvuda.
Bi li rekla da si kriminalka?
Ja, kriminalka? Nimalo.
Naprotiv, ja sam anđeo. Činim dobre stvari novcem.
Pa… slušaj.
Ja živim istinu.
Reci mi o svojem odnosu s Gilbertom.
Dao mi je ovaj prsten kad sam imala 25. Pa, još ga imam.
Ne želim ga pokazati da se ne ureknem.
PARIZ, 1995.
'90-ih sam bila u Parizu.
Radila sam za kompaniju za oglašavanje
i lažno smo oglašavali.
To se smatralo varanjem,
ali to mi nije smetalo
jer sam ih telefonski uvjeravala da dobijem novac.
Uvijek sam se družila s ljudima koji lako zarađuju.
Kad sam upoznala Gilberta, imala sam 20 godina.
Bila sam u autu, kao i obično,
u prometnoj gužvi, kao i svi. Pogledala sam oko sebe.
Odjednom mi se pogled sreo s Gilbertom Chiklijem.
On je mene gledao.
Odmah smo kliknuli.
Bio je domišljat i znao je zarađivati novac.
Ja sam uvijek živjela u luksuzu.
Ali Gilbert je bio iz Bellevillea.
Zato smo i kliknuli. Buržujka i zločesti dečko.
Gilbert je uvijek bio veliki kockar.
Nije igrao da pobijedi. Igrao je da kocka naveliko.
Voljela sam njegovu inteligenciju.
Gilbert je 2005. imao novčanih problema.
Upao je u kockarske dugove.
Trebao je između 200 000 i 300 000 eura.
Puno utjerivača željelo je novac od njega.
Rekao mi je: „Shirley, najebao sam, trebam novac, kako ću ovo izvesti?“
Te sam večeri bila s njime kod kuće.
Gledala sam TV.
Podzemna je evakuirana.
Ulice Londona pune su kola hitne pomoći…
Kad sam vidjela na TV-u da se dogodio teroristički napad
u Londonu 2005. godine…
Ukupno šest eksplozija ovog jutra u središtu Londona.
Odmah sam se sjetila prevare.
Igrati na ljudski strah
i glumiti protuterorističke agente.
I to je krenulo
poput dinamita.
Reći ću vam tajnu.
Ljudska bića su znatiželjna.
Kad se suoče s tajanstvenom osobom,
ići će do kraja.
Nisam ni trenutka pomislio da će mi ljudi vjerovati.
Znate zašto?
Jer je najvažnija stvar to što sam vjerovao u sebe.
Gilbertova uloga bila je da glumi agenta tajne službe.
Traženje ljudskih slabosti bila je prva stvar koju treba učiniti.
Uplašiti ih, reći da znamo neku tajnu o njima.
Usput, znam tvoju tajnu.
Da, znam tvoju tajnu.
PARIZ, 2006.
Igramo se psihom ljudi koje varamo.
Uspjeli smo saznati puše li, ako ne puše,
imaju li djecu, jesu li varali svoje supruge.
Uspjeli smo im ući u osobne živote.
Iskoristili smo ih da dobijemo novac, puno novca.
Ja sam Élise le Guével, novinarka.
Radila sam na TV emisiji Envoyé Spécial na kanalu France 2 sedam godina.
Jedne sam večeri bila s prijateljem.
Radio je u velikoj francuskoj kompaniji
i rekao mi je: „Jutros se dogodilo nešto neobično.
Netko iz mog odjela dobio je poziv
od nekoga tko se pravio da je direktor kompanije.“
I taj direktor mu je rekao:
„Jedan od klijenata banke financira terorizam.
Tražimo vašu pomoć u borbi protiv terorizma.“
Financijski sam direktor mnogo godina.
U ožujku 2006.
prošao sam nešto što nitko ne bi trebao iskusiti.
Smrt supruge zbog depresije.
Počinila je samoubojstvo i ostavila mene i troje djece.
To mi je bilo teško razdoblje
kad sam morao vjerovati ljudskoj prirodi.
Petnaest dana poslije sjedio sam za stolom.
U nekom mi je trenutku kolega proslijedio telefonski poziv
i rekao: „Zove direktor.“
Halo?
Ovdje g. Roger, kako ste?
Rekao mi je da ću primiti još jedan poziv
od drugog agenta.
SKRIVENI BROJ
Primio sam taj poziv.
Da, halo?
Zovem vas preko sigurne linije.
Imao je izrazito smiren, kontroliran i prijateljski glas.
Rekao je da će moj doprinos biti bankovna transakcija
koju će njegov tim pratiti kako bi ih pokušao uhvatiti
kada prime novac.
Ovo je interni zločin,
pa ako možete to učiniti,
učinit ćemo to zajedno.
U protivnom ću kontaktirati nekoga drugoga.
Ne bi trebalo biti kontakta između vas i mene.
Sami morate uplatiti.
Počeo sam si postavljati pitanja.
Kad je vidio da se premišljam,
rekao je: „Znamo tko ste, znamo da je vaš osobni život
težak ovih dana.“
Rekao mi je za ženino samoubojstvo, rekao mi je za moju djecu.
Zna stvari o meni, mnogo stvari.
Računam na vas. Pošaljite odmah, vrlo je važno.
Oklijevam.
Oklijevam, ali činim sve. U svojoj sam ulozi i činim to.
Ukupno, ovaj pokušaj bio je za malo više od 10 milijuna eura.
10 MILIJUNA EURA
Shvatio sam da imam sposobnost učiniti nevjerojatne stvari.
Jasno, imao sam kapacitet otići puno dalje.
Gilbert je vidio da recept stvara dobre kolače,
pa je otvorio cijelu slastičarnu.
Halo?
-Jeste li pred računalom? -Da.
Primili ste nalog za plaćanje od 886 000 eura.
Bio je to uzbudljiv posao koji je donosio puno adrenalina.
Kao da sam živjela u filmu.
Između tri ili četiri stotina tisuća eura, ne više.
Svaka francuska kompanija na burzi dionica,
velika i mala, na meti je takvih poziva.
To je industrijskih razmjera.
Ne razumijem.
Kad ću dobiti podatke o bankovnom računu?
Trebali biste ih dobiti sutra.
Žrtve ne izgledaju nužno lakovjerno i krhko.
To su profesionalci, vješti,
koji zaista žele uspjeti.
Mislim da je to što prevarant treba.
Morao je biti pronađen.
Kako si?
A ti?
Da, zato te zovem.
Da, bio sam ondje. Zovem te.
Kad ste mladi, postoji vođa grupe,
broj jedan, broj dva i broj tri.
Gilbert je bio broj jedan.
Hajde, sjedni.
Samo malo, zvao me odvjetnik.
Kad namjesti prevaru, želi uzeti puno novca.
Zašto? Jer ima priču i ide do kraja.
Pripremi je i ne pušta iako je potrebno vrijeme i novac.
Ali popravlja je da upali. Prvi će put probati.
Vidjet će prolazi li.
Ako ne, znači da nešto nije u redu.
Reproducirat će je da vidi što nije upalilo.
Popravljat će je sve dok ne dobije rezultat koji se dogodio.
PHILIPPE HUETZ - KOMESAR SUDSKA POLICIJA U PARIZU
ÉRIC MOREAU - POMOĆNIK SUDSKA POLICIJA U PARIZU
-Snimamo. Spremni? -Da.
Krenimo.
Dobro?
-Valjda. -Pucaj.
Koja je bila vaša prva reakcija kad ste čuli za ovu prevaru?
Prvo sam pomislio: „Što je veća, bolje pali.“
To mi je prvo palo na pamet.
Jer je golema.
Ubrzo smo imali 20 ili 30 različitih slučajeva.
To je bila metoda koju nikad nismo vidjeli.
Uvijek ista stvar.
Tajni agent, direktor
i „borimo se protiv terorizma“.
Istraga se pretvara u paukovu mrežu.
Potpuno je međunarodna.
Novac napušta zemlju na računima…
Imali smo zemlje diljem svijeta.
Da.
Mislim da je to golemi prijestup.
Prevarant je jako talentiran. Morali smo ga smjesta uhvatiti.
Stavili smo bubu
u telefon kojim su nazvane neke od žrtava.
Otkrili smo da se vlasnica linije zove Shirley.
Éric Moreau. Kakav gad.
Rekao sam Philippeu da ćemo sljedećeg jutra ići
po tu mladu damu u njezin dom.
Bila sam u Parizu.
Provela sam večer s dobrim prijateljem
i prespavao je kod mene.
Jadan.
Probudila nas je policija.
Imala sam stopalo na leđima, bila sam na podu.
Glava mi je bila prislonjena o pod.
Gnječili su me da se ne pomaknem
i imali su duge pištolje.
Pitala sam: „Što je bilo?
Zašto ste ovdje?“
„Antiteroristička služba.“ Više nisam mogla govoriti.
Na zidu suprotnom od vrata vidimo golemi poster muškarca.
Pitao sam je: „Tko je tip na slici?“
Rekla mi je: „To je Gilbert.“
U smislu: „Ne znaš ga?“
Pa ne.
Shirley, u pritvoru, čim je stigla, nije ništa htjela reći.
Ništa nije rekla, ništa ne zna i ništa nije učinila.
Onda shvaćamo da je Shirley izrazito ljubomorna žena.
Išli smo na to.
Rekli su mi da me Gilbert vara.
Da imam rogove.
Blefirali smo jer…
Nismo to znali.
Ništa nismo imali.
A onda je, Shirley, srećom, povjerovala.
I rekla mi je:
„Dobro. Radi budalu od mene, pa ću vam sve reći.“
Počela je i nastavila 48 sati.
Prvo mi je bilo u redu šutjeti i štititi Gilberta.
Ali nema šanse.
Bojala sam se zatvora.
Zato sam im ispričala cijelu priču. Bila sam prisiljena.
Puno smo saznali.
Znamo tko je iza prevara s direktorima.
Tijekom ispitivanja, primili smo poziv
od tipa koji je glumio da je jedan od istražitelja u grupi
i htio je razgovarati sa Shirley.
A kolega kojeg je glumio stajao je točno preda mnom.
Dakle…
Brzo sam shvatio tko je na telefonu
i počeli smo pričati.
Rekao mi je: „Posjeti me u Izraelu,
pričat ćemo.“ Ali rekao je:
„Platit ću ti tjedan dana odmora u Eilatu ako mi daš Shirley.“
Naravno, nije ju dobio na telefon, a ja nisam dobio svoj odmor.
Sada znamo da je u Izraelu, pa ga nećemo moći uhititi.
Trudio sam se da me ne ulove.
Bila je to igra mačke i miša.
Ja sam bio voditelj igre.
Dobra večer. Istraga novog tipa pljačke bez oružja i nasilja.
Lopovi se predstavljaju kao direktori.
La Poste, Michelin, Intermarché, nalaze se među stotinama žrtvi.
Njegovo je ime Gilbert Chikli.
Sada je u bijegu, u Izraelu.
Dobila sam dvije godine zatvora,
da se dvaput mjesečno javljam u policijsku postaju,
i zabranjena su mi putovanja i napuštanje zemlje.
Gilberta nije briga.
Ali jesi li bila tužna što je Gilbert završio s tobom?
Naravno.
Bili smo dobri zajedno. Stvarno smo se voljeli.
Mogli smo umrijeti zajedno.
IZRAEL, 2006.
U Izraelu si je stvorio drugi život.
Kad varate, ne možete ni za što biti vezani.
Morate moći prekinuti sve veze s bilo čime u svakom trenutku.
Mogao je prekinuti veze sa mnom.
Zovem se Shirly, Živim u Ashdodu, Izraelu.
Jednostavna sam djevojka, vrlo prijateljski nastrojena.
Halo?
Upoznala sam Gilberta Chiklija 2006.
SHIRLY BROJ DVA
Što misliš o Shirly Chikli?
Ne znam je i ne želim pričati o tome.
Ja sam iznad nje.
Kupim je, prodam nazad
i natjeram da čisti pod svojom kosom. Eto.
Moj je otac oduvijek htio da se školujem,
da budem dobra studentica
i da sve činim prema pravilima.
Ali bila sam malo drugačija.
Tražila sam više.
2006., u to vrijeme nisam imala ništa. Uopće nisam imala novca.
Sjećam se da mi je prijateljica dala 70 eura
da preživim jer nisam imala novca.
Jednog smo dana čuli na radiju
da su dvojica Francuza ukrala pet milijuna eura
i da su izraelskog porijekla.
Jedan od njih, vjerojatno najslavniji u Francuskoj, je Gilbert Chikli.
U svojoj domovini smatra se bjeguncem, ali ovdje živi kao kralj.
Smijala sam se i rekla prijateljici:
„Ovo je velika riba.
Ako ga nađem, gotov je.“
Izašla sam van, točno ovdje, u ovoj ulici,
i zaustavio se Mercedes.
Srebrni Mercedes.
Rekla sam: „Zdravo,
Shalom.“
Odgovorio je: „Shalom.“
Čudno me pogledao.
Na upravljačkoj ploči
nalazio se časopis na hebrejskom.
Pitao me: „Možeš mi reći što tu piše?“
Uzela sam časopis
i vidjela da piše da su dvojica Francuza ukrala pet milijuna i…
i smijala sam se.
Znala sam da se nešto događa.
Nije mi rekao da je on u časopisu,
ali znala sam da je to on.
Bio je poput anđela koji je došao u moj život
i koji mi je želio samo dobro.
Gilbert je bio poseban. Kad je govorio,
svi bi se uživjeli u njegovu priču.
Poput magije.
Puno toga je učinio za mene, razmazio me
darovima, stvarima, svime čega se možete sjetiti.
Nisi se pitala odakle novac dolazi?
Nije me bilo briga odakle dolazi.
U mojem je životu bilo nešto novo što mi je činilo dobro.
Zašto bih postavljala pitanja?
Poslije 11 mjeseci vjenčali smo se i imali smo veliku svadbu.
Kad sam došla u svojoj vjenčanici, osjećala sam se kao u filmu.
Mnogo mi je prijatelja reklo:
„Shirly, pazi, policija mu je za petama.“
Ali toliko sam voljela Gilberta da me nije bilo briga.
Gilbert Chikli, koji nikad nije razgovarao s novinarima,
pristao je na intervju s nama.
DOK GA JE JOŠ TRAŽILA POLICIJA,
GILBERT CHIKLI POJAVLJIVAO SE NA TELEVIZIJSKIM INTERVJUIMA
Pobjegao je u Izrael, osjeća se potpuno sigurno, pa se malo igra s nama.
Znate, svi mi imamo nešto u sebi.
Ili djeluje ili ne. Ili imate dar ili nemate.
To je kao kod velikih glumaca, velikih umjetnika i ostalih velikana.
Ili uspije ili ne.
Recimo da imam dar koji djeluje. Pa što?
On je netko tko funkcionira tako što je smion.
Osjeća potrebu da napravi predstavu.
Prevarant pokušava dobiti puno novca.
Ja imam novac, imao sam novac i uvijek ću imati.
Zaista mislim da je to bila igra.
Sve što sam učinio dolazi od mene,
i to samo i jedino od mene.
Izgradio sam nešto što je reproducirano
jer je bilo zanimljivo tisućama ljudi.
Kažem vam da ovaj transfer
nije planiran, ali mora se danas učiniti
da izbjegnemo penale. Učinite što je potrebno.
Nastavio je i bio je sve brži.
Iz toga je napravio posao.
Ima ured u Izraelu,
odakle 50 mladića zove i govori:
„Zdravo, ja sam direktor. Molio bih transakciju.“
Počeo je tražeći dva milijuna eura, zatim osam milijuna,
15 milijuna, 20 milijuna. To je bilo… Da, nevjerojatno.
Kad nam je Gilbert došao,
prvo nismo razumjeli
jer nas je htio navesti da vjerujemo da možemo opljačkati puno novca
predstavljajući se kao direktori.
Bilo je ludo… To je bio novi El Dorado.
Gilbert je bio vođa.
On je bio genijalac iza ove priče.
Ali također je imao
ljude koji su proučavali kompanije.
Ucjenjivač vodi računovođu
kako bi napravio transakciju. Blagajnik je bio onaj
koji je primio novac i preusmjerio ga
na druge destinacije diljem svijeta.
Bilo je intenzivno i samo smo radili, ne misleći na rizik.
Nekima je to postalo automatski.
Zapravo, Gilbert je sačuvao moj broj telefona.
Nekad bi me nazvao i rekao:
„Ovaj pokušaj nije upalio.“
Ili, ako je upalio,
nazvao me da kaže: „Zeznuo sam vas.“
Postojala je neka vrsta igre: „Siguran sam,
nastavljam raditi svoje, vi me pokušavate uloviti,
ali nikad nećete.“ Izvanredno.
U 2009. CHIKLI I SURADNICI VEĆ SU PREVARILI ZA…
60 MILIJUNA EURA
Ja sam treći brat.
Otkad je rođen, mogli ste ga bilo gdje ostaviti
i uvijek bi se snašao. Nikad nismo brinuli,
nitko nikad za njega nije bio zabrinut. To je sigurno.
Sve je počelo u Rue des Noués u 20. okrugu Pariza.
To je malo susjedstvo u Bellevilleu, mala ulica.
To je bio sićušan stan, bez tuša, bez kupaonice, ničega, bilo je…
teško. Nismo imali izbora.
Nažalost je bilo tako.
Otac je radio u garaži, a mama,
ona nije imala vremena za rad s petero djece, nije bilo lako.
Vrlo brzo je shvatio
da imamo financijskih problema.
Uz moć svojih riječi imao je sposobnost da svaki put
ode praznih džepova, a vrati se punih.
Dečko nije imao granice.
Otac je ludio,
nije imao rješenja za njega. Vezao ga je lancima.
Vezao ga je lancem.
Smiješno je jer bi danas ispao psihopat.
Nitko ne veže djecu.
Ali nije imao rješenje. Bio je previše hiperaktivan,
nije se zaustavljao.
Shvatio je da mu lajavost nije samo dar, već i talent.
Znao je da ima takvu moć uvjeravanja
da je mogao što god, bilo kad.
Bio sam jako vezan za majku,
sve mi je dopuštala i sve sam činio za nju.
Majka mi je često govorila da moram ući u igru, a iznad svega,
nikad podcijeniti osobu s kojom razgovaram.
Činio je sve za svoju majku.
Ona je voljela otići u kasino.
Otkad je bio dijete,
svaki put kad je izgubila u kasinu,
otišao bi k njoj i dao joj novac.
Mislim da je morao zarađivati od djetinjstva.
Majka mu je govorila:
„Svakog jutra čeka te budala, samo je moraš naći.“
On ne vidi ljudska bića prema njihovoj poziciji,
društvenom statusu ili osobnosti.
Već: „Jesi li potencijalna budala za mene?
Hoću li naći način da te prevarim? Tko god da si,
moćan, skroman, malen.“ To ga pokreće.
Čekali smo. Čekali smo grešku,
malu stvar zbog koje bismo se vratili.
Bili smo pod velikim pritiskom šefa našeg odjela.
Jednog smo dana primili poziv.
Odmah sam prepoznao Gilbertov glas.
Kao i obično, šalio se:
„Ovaj put je upalilo.“
Da. Za ukupan iznos od 11 milijuna eura.
Nazvao sam kontakt koji imam u American Expressu.
Rekao mi je: „Bankovni transferi
upravo su se promijenili u čekove American Express.
Čekovi su u paketu,
a paket će prevoziti DHL i poslati u Tel Aviv za tjedan dana.“
G. KATZ
SUDSKA POLICIJA
Dominic, kad god budete spremni.
Spremni?
Spreman.
DAVID KATZ ŠEF IZRAELSKE BRIGADE ZA CYBER ZLOČINE
Bio sam u uredu, posve običan dan,
a onda me nazvao kolega s carine.
Rekao mi je: „Slušaj, Davide,
imamo situaciju u zračnoj luci.
Zaplijenili smo paket,
Fedex paket u kojem se nalaze
čekovi vrijedni 1,2 milijuna dolara koji dolaze iz Meksika.“
Vidio sam odredište, a prezime je bilo Chikli.
Provjerili smo bazu podataka i vidjeli
da ima dvojno državljanstvo.
Prvo što sam pomislio bilo je da trebam nazvati francuske kolege
da vidim tko je taj Gilbert Chikli.
Shvaćam da se radi o mnogo više
nego samo tih 1,2 milijuna dolara u ovom slučaju.
Stavili smo prislušni aparat na paket da slušamo razgovore.
Uzeo sam jednog od detektiva.
Dali smo mu uniformu dostavne službe
i predali mu paket
te smo ga poslali u Ashdod da isporuči pošiljku.
Bili smo pod stresom jer smo znali da bez uspješno kontrolirane dostave
nećemo moći povezati osumnjičenoga, g. Chiklija, s prevarama,
a i znali smo da nam je ovo jedinstvena prilika.
Jednog dana bili smo u Gilbertovoj kući.
Čekao je paket iz Meksika.
Svi smo bili ondje, njegova supruga, ja,
ali nismo znali što se događa.
Kad je vidio da se tip približio kući i pozvonio,
otvorio je i vidio da nešto nije u redu.
Osjetio je da nešto ne valja s osobom
koja mu je dala paket. Onda je vidio odakle dolazi
i nazvao je UPS: „Ne, nije moje. Poslali ste mi
paket koji nisam tražio, ne znam za koga je. Dođite to pokupiti.“
Shvaćamo da nešto nije u redu.
703.
Ovo je za mene bila točka
za naredbu policiji da upadne u kuću i uhiti ga.
Onda je počelo. Psi su ušli u kuću,
pretražili akvarij.
Policija je tražila i našli su dva ondje, tri ondje, jedan ovdje.
Sveukupno deset mobitela. Pitaju: „Što je ovo?“
Veli on: „Ja sam kolekcionar.“ Ma daj.
Ispunili smo misiju s njim.
-Je li bio dobar osjećaj? -Odličan.
Glavni osumnjičeni, Gilbert Chikli,
zbog prevare niza banaka i ostalih poduzeća.
Nemaju dokaza, samo nas žele tako pokupiti, ne znamo zašto.
Sudac Ezra Kama nije bio ganut
i odlučio je da Gilbert Chikli može biti izručen.
Uništavaju nam živote,
zbog glupe priče. Ne znam ni tko ju je izmislio.
Nisam znala što da radim, niti što se događalo.
Bila sam trudna i cijelu sam trudnoću provela sama.
Bila sam u jako lošem stanju.
Plakala sam svaki dan s mobitelom kraj sebe,
čekajući da me nazove.
Zbog svega što je učinio za mene,
rekla sam: „Cijeli ću život biti tu.“
Umjetnik je kao ptica.
Kad odleti, ne možete ga opet uhvatiti.
Gilbert Chikli ne boji se policije.
Provodi 20 mjeseci u zatvoru i izlazi uz jamčevinu.
Kontaktirao je filmskog producenta
i ponudio mu prodaju prava na njegovu priču.
Producent je prihvatio.
Sigurno je bio uvjerljiv kao i kad je varao ljude.
Producent mu je platio jamčevinu
i Gilbert odlazi par dana poslije.
2009. CHIKLI SE NIJE DRŽAO
SVOJIH UVJETA ZA SLOBODU.
VRATIO SE U IZRAEL POMOĆU SKRIVENE IZRAELSKE PUTOVNICE
USKORO JE POSTAO SAVJETNIK NA FILMU
Koliko je na računu?
400 milijuna eura.
Misliš da možeš to podnijeti?
Lako manipulira njima.
-Kontaktirati vas bila je dobra odluka. -Hvala.
Nemoj reći mami.
Vincent Elbaz dobro ga je odglumio.
Dolazio je k nama u kuću da vidi kakav je Gilbert,
njegove geste, i radio je skoro isto.
Čuo sam se s njim preko telefona kad je film izašao, na premijeri.
-Zvao je u vrijeme premijere? -Točno.
Producent me je pozvao na premijeru
i na kraju prikazivanja je nazvao.
Što je rekao?
Rekao mi je da je u Izraelu.
Rekao sam mu: „Baš šteta, mogao si doći.“
Odgovorio je: „Ne, jer izgleda
da imam međunarodni nalog za uhićenje za vratom. Mogao si mi reći!“
-Izvanredno. -Točno.
UNATOČ ODSUSTVU, SUĐENJE CHIKLIJU NASTAVLJA SE BEZ NJEGA U PARIZU
Bila sam ondje tijekom suđenja.
Bilo je mnogo drugih ljudi,
ali ne i glavnog prevaranta kojeg su svi željeli čuti, Gilberta Chiklija.
No odjednom je došla žena
i snimili smo je ne znajući tko je ona.
Bila je ekscentrična žena, s krznenim kaputom i velikim Ray-Ban naočalama.
Zašto snimate naš slučaj? Koji je motiv?
OK, nema problema.
Ja sam istražiteljica iz…
Ja sam bivša supruga Gilberta Chiklija. Prestanite odmah.
Ja sam prava žrtva ovog slučaja.
Svi su nastavili bez mene, bez davanja ikakve zarade meni.
Ja sam žrtva. Nema žrtve. Ja sam žrtva.
Razumijem tko su čiji odvjetnici
i pokušavam doći do g. Kaminskog, odvjetnika Gilberta Chiklija.
Ali na svakoj pauzi saslušanja
uvijek je na telefonu,
vrlo nervozan i netko pokraj mene rekao mi je:
„Gilbert ga zove.“
Chikli bi volio da je bio ondje.
Jer ne može podnijeti da traje predstava bez njega.
Njegova je predstava, nije na pozornici
i nije ondje da se brani, već ga brani Kaminski.
Je li bilo teško braniti ga?
Pa, svaka kriminalna obrana je teška.
Ali bio je genijalan telefonski varalica,
vjerojatno u tri najbolja na svijetu.
Možda najbolji.
Na svojoj je razini bio mali francuski genijalac.
Mali francuski genijalac, možda
s kriminalnim slučajem, ali mali genijalac.
Mislite li da bi ga žrtve nazvale genijem?
Mislim da je žrtvama
najgora stvar sram.
Sram što ih je prevario tip koji nije završio fakultet.
Da to znaju,
koji je odrastao u najsiromašnijem susjedstvu u Parizu,
koji je samo uzeo telefon
i uzimajući telefon,
uzeo milijune od njih.
Tko je tu idiot?
Žrtve!
Žrtve su idioti!
Ali on je manipulirao njima.
Ali žrtve su izmanipulirane jer su idioti!
Ne smijemo zaboraviti, ne smijemo iskriviti priču.
PALAČA PRAVDE
G. Chikli bio je u središtu svega.
Nije tu, ali je tu. Prožima prostoriju.
Nije tu, ali svi o njemu pričaju.
On je zaista osoba u središtu svega ovoga.
Da, željela sam ga upoznati. Bilo mi je važno upoznati ga.
IZRAEL
Otišli smo u Izrael bez ikakve garancije.
Imala sam samo njegovu adresu
i mislila sam da trebam otići onamo i pokucati mu na vrata.
Stigli smo, čekali
i htjeli smo pozvoniti, kad se pojavio na uglu ulice.
Pitao je: „Tko ste vi? Što radite ovdje?“
Vidio je našu kameru.
Rekla sam da sam novinarka s kanala France 2.
Uđite, neću vas ostaviti pred vratima.
Gilbert, naravno, poznaje kuću.
Smjestili smo se.
Uzet ću piće, malu čašu viskija jer…
Gilberte…
Volim viski.
Ponaša se prema meni kao prema svojim žrtvama.
Ispituje tko je pred njim.
Ubrzo je shvatio da mi je žao žrtava.
Kad je intervju počeo, odmah je krenuo s tom temom.
Priznao je svoju krivnju, gledajući me u oči i rekao:
„Kao prvo, želim reći da mi je žao. Žao mi je svih žrtava.“
Nažalost, te su žrtve jako patile.
Žao mi je.
Duboko žalim zbog tih žrtava.
Tijekom intervjua, pomislila sam: „Jako je pametan.“
Jer je odmah osjetio tko sam ja.
Bila je to igra, bilo je smiješno, a onda sam shvatio da nije.
U jednom nam je trenutku rekao:
„Otpjevat ću vam pjesmu.“
Nisam imao ni 20
Mislio sam samo na smijeh
Živio sam u sadašnjosti
Nisam mislio na budućnost
Pjevao je Aznavoura.
Rekao nam je: „Ah, La Bohème, Pariz, Montmartre, La Bohème.“
I pjevao je divnim glasom. Ima lijep, hrapav glas.
Nisam mislio na budućnost
To je moje, ja sam to napisao.
Samo da znate…
Pogledavao nas je povremeno.
Jako dobro zna što radi u tom trenutku.
Zna da nam izvodi predstavu.
Gilbert je stalno zavodnik.
I uvijek želi pobijediti.
Čovjek koji sjedi preda mnom, nemam dojam
da je umirovljeni prevarant.
Osjetim da je on netko tko nikad neće stati, tko živi za to.
Kad sam otišla iz kuće,
zapitala sam se: „Što je njegov sljedeći potez? Što će sljedeće učiniti?“
Zapravo je pripremao nešto puno veće.
Ljudska se bića boje onoga što ne poznaju.
Usuditi se znači ne zaustavljati se,
ne bojati se biti tko želite biti. To znači biti smion.
PARIZ, 2015.
Dobro došli u vikend emisiju Soir 3,
nakon tri istovremena napada koja su se dogodila večeras.
Bila je to mračna godina terorizma u Francuskoj.
Možete osjetiti patriotizam kako prožima ulice.
Pojam terorizma i prijetnja su posvuda.
To je stalno u zraku.
Imaju francuske taoce u Siriji,
u Maliju, drže ih teroristi.
Strah je
ranjivost.
To je tipično ono što Chikli voli iskorištavati.
Mislim da je mislio da za uvjeravanje
telefonski poziv neće biti dovoljan.
Mora taj scenarij i identitet učiniti uvjerljivijim.
Za ovo ništa nije bolje od nečeg vizualnog.
Mora biti uvjerljiv. Mora naći važno ministarstvo,
ali ne samog predsjednika.
Jean-Yves Le Drian je ministar obrane.
Druga najvažnija osoba u zemlji,
odgovoran za vojsku i granice.
Kao prvo, u iznimnoj smo situaciji.
Što se tiče operacija, prijetnji i konflikta.
Uglavnom, poslao sam ti slike osobe.
Trebamo savršenu sličnost. I u tvrdoj plastici, razumio?
Lateks ili čvrsti silikon.
I bez stavljanja, vidi se da je to on.
Ne bi se trebala potrgati dok je stavljaš i skidaš.
Samo trebaju biti otvorena usta.
Vrlo je jednostavno.
Hvala, dragi, volim te.
Ja sam Guy-Petrus Lignac,
vlasnik Grand Cru Classé Saint-Emiliona koji se zove Château Guadet.
Ovaj posjed posjećivali su premijeri,
mnogi ambasadori, konzuli,
pa me ne čudi kad primim poziv od takvih osoba.
23. je siječnja,
oko 13 h.
Odjednom sam primio poziv.
Netko mi govori:
„Ja sam tajnik ministra Le Driana,
želi razgovarati s vama,
ali inzistira da nitko ne može
čuti ili znati o čemu ćete razgovarati.
Zato će s vama razgovarati preko Skypea.“
Malo sam iznenađen, ali zašto ne,
pa je poklopio i ja sam poklopio.
Nemam pojma što će me ministar pitati.
Stisnuo sam gumb.
Vidim g. Le Driana preda mnom.
Znam njegovo lice,
viđamo ga redovito na TV-u.
Iako je poprilično daleko od mene,
to je lice ministra.
Obraća mi se imenom. Ima vrlo kontroliran glas,
nekoga sigurnog u sebe.
G. Le Drian mi govori: „G. Guy-Petrus Lignac,
za vas imam misiju od izuzetne važnosti.
Mogu li vam vjerovati?“
Pa sam rekao: „Da, gospodine. Možete mi vjerovati.“
Rekao mi je da su u Maliju francuski taoci
i da francusku vladu traže otkupninu.
Moramo ih izbaviti odande.
Ali objašnjava da francuska vlada
nikad ne plaća otkupnine.
„Zato trebam vašu pomoć.
Trebam puno novca.
Bez brige, vratit ćemo vam dug.
Znate da vas država neće ostaviti na cjedilu.“
Najbolja osoba za oslobađanje talaca
jest ministar obrane.
Ja sam Delphine Meillet, odvjetnica u Parizu.
Stručnjak sam za krađe identiteta.
Sve je bilo jasno s Le Drianom,
ima čist i besprijekoran imidž.
On je cijenjeni političar.
Čovjek koji zaista služi državi i interesima Francuske.
Dugo je tako.
Zaista ima legitimitet biti ministar.
Kad vas nazove ministar obrane, Jean-Yves Le Drian,
odmah ste impresionirani i počašćeni.
Halo?
Dobro jutro, gospodine, kako ste?
Da, dobar dan.
16. KOLOVOZA 2016. RAZGOVOR S AGA KHANOM
Zdravo. Niste sami?
Ne.
Želite li da vas poslije nazovem?
Da.
Prevara direktora
bila je za ljude na srednjim pozicijama u poduzećima.
2015. promijenio je mete.
Sada su mu na meti ljudi više klase.
VIP-evci, vrlo važni ljudi s velikim odgovornostima
i golemom količinom novca.
Aga Khan je milijarder, princ,
duhovni vođa koji vodi šijitsku muslimansku zajednicu Ismailis,
i tim je ljudima Aga Khan doslovno kao papa.
Gilbert Chikli misli:
„Napast ću papu, nema problema.“
Halo?
Da, gospodine, opet ja.
GILBERT CHIKLI NIJEČE DA JE TO ON
Možete li dobiti ove informacije u sljedećih par minuta?
Sutra ujutro završavamo, pa bih volio zatvoriti slučaj.
Ne znam koliko će nam trebati.
Ali zovite svoju banku. Oni će vam znati.
Mislim da imam broj za kontakt.
Da, jako je važno
da mi pošaljete cijeli iznos, razumijete li?
Da, naravno. Odmah ću se baviti time.
Mogu vam dati 5,8.
Da, naravno.
4,8 milijuna.
Točno.
I 4 milijuna.
To vam je u interesu, gospodine.
OK.
Vidjet ću mogu li kontaktirati banku.
Jako dobro. Hvala.
UNUTAR TRI DANA
AGA KHAN PREBACIO JE VIŠE OD 20 MILIJUNA EURA
NA RAČUN POZIVATELJA
20 MILIJUNA EURA
Kreativnost je nešto što implementirate, stvarate
i što nije postojalo prije.
Htio sam uspjeti.
U svojem umu nisam bio prevarant.
Bio sam netko tko je uspio uvjeriti,
to je sve. Ne više, ne manje.
Iskorištava moć francuske države,
lik i autoritet ministra preko telefona.
Također biste se osjećali počašćeno što vas kontaktira ministar.
Značilo je da vam se može vjerovati da ćete čuvati tajnu.
Mnogo je ljudskih mehanizama iskorišteno u ovoj prevari.
Iskoristit će vaše sentimentalne i domoljubne osjećaje,
pritisnut će vas brzinom,
vrijeme leti, opasnost, odgovornost, čast.
Sve u svemu, popustit ćete.
Kako biste se mogli oduprijeti? Jako je teško.
Ne iznenađuje me što s mješavinom samopouzdanja i autoriteta
i koristeći ispravne mehanizme,
opet terorizam i „Francuska će se odužiti“,
on ga je uvjerio da plati.
Uvijek istom metodom. Samopouzdanjem.
Puno samopouzdanja.
To je najteže progutati,
da vas je nasamario prevarant.
Prodavač traperica iz Bellevillea.
Gilbert Chikli nikad ne gubi pribranost.
Nikad.
Jedini trenutak kad se naljuti
jest kad shvati da je prevaren.
Ja sam Sophie Grenier,
financijska direktorica gospodarske i industrijske komore.
Ja sam pedantna osoba,
volim preciznost, organizaciju.
Često mi govore da sam stjuardesa.
1. veljače 2017.
kod zubara sam dogovarala sljedeću kontrolu
i primila sam telefonski poziv.
Rečeno mi je da ministar Jean-Yves Le Drian
želi razgovarati sa mnom preko video poziva.
Moram po sina u školu,
a istovremeno moram organizirati
ili barem sudjelovati u videopozivu s ministrom obrane.
To je vrlo nategnuto.
To je neobična srijeda.
Kad je došlo vrijeme, pridružila sam se pozivu
i završila pred ministrom obrane, Jean-Yvesom Le Drianom.
Ali nakon poziva,
mislim da je to psina, ne znam je li stvarno ili nije.
Poslao sam vam povjerljiv dokument.
-Jeste li ga primili? -Da, jesam.
Kako bi me uvjerio, poslao mi je pismo
u kojem mi govori da je transakcija potpuno sigurna.
Dajte da pogledam, možda ga možemo zajedno pročitati.
Molim vas.
„Nakon našeg video poziva u vezi oslobođenja
francuskih građana koje drže u Maliju…“
-Da. -To je strašno.
Da.
Pismo koje mi je poslao nema uredno posložen tekst
i pun je grešaka u pisanju.
FRANCUSKA DRŽAVA, IMENA VAS
G. SOPHIE GRENIER
Nakon poziva razmišljam:
„Što je, dovraga, ovo?
Ovo je bizarno. Što se događa?“
Ne razumijem,
postavljam si pitanja. Nazvala sam nadređenog i ispričala mu priču.
On mi govori: „Sophie, to je stvarno prevara. Nemoguće je.
Naći ću način da potvrdim da je to zaista prevara.“
Nazvala sam policiju.
Imamo pojedinca koji neumorno zove ambasade, konzulate.
Nazvao je više-manje 180 organizacija.
Jeste li tad pomislili da je to Gilbert Chikli?
Već sam imao na umu da Gilbert Chikli nije daleko.
Kad ste čuli priču, što ste mislili?
Bio sam šokiran. Za mene je ovakva vrsta prevare…
nevjerojatna.
Pripremiti se i nositi masku,
a onda ići na videopozive
s visokim dužnosnicima i uvjeriti ih da pošalju novac
da oslobode taoce.
To je nevjerojatno.
Sigurno je da smo u tom trenutku
svi shvatili da je naš suparnik stručnjak.
Morali smo saznati identitet čovjeka iza maske.
Moja je misija uvjeriti ga da ću poslati novac.
Za to mi treba dati broj računa banke u Europi
tako da mogu pratiti cijelu mrežu.
Pokušao me prevariti, pa ću i ja njega.
Dva dana poslije, kod kuće sam, on me zove i moja misija kreće.
Halo?
Da, gđo Grenier, kako ćete prebaciti novac?
Preko interneta? Recite kako ćete nastaviti.
Da, platit ću preko interneta,
povezat ću se na banke i to je to.
Koje su vaše banke?
-Imam BNP i Caisse d'Épargne. -Da.
Povlačili bismo između 800 i 900 po danu?
-Da. -Razumijem.
Pokušavam biti fokusirana na ono što govorim da ne pogriješim
i dam mu do znanja da ga uvlačimo u zamku.
Balansiramo na žici.
U redu, opet ću vas nazvati za pola sata.
Budite dostupni.
-Dobro. -Doviđenja. Hvala.
-Doviđenja. Hvala, gospodine. -Doviđenja.
Jeste li stekli dojam da vam je povjerovao?
O, da.
Zaista osjećam da je povjerovao.
Zabavno je prevariti lopova.
Odlazim u policijsku postaju.
Nekoliko nas je u uredu.
Pripremamo sustav za prisluškivanje
i čekamo telefonski poziv.
Atmosfera je napeta.
Svi gledaju u moj mobitel.
Svi čekamo poziv.
Nitko se ne miče, svi šute.
SKRIVENI BROJ
Kad je mobitel zazvonio,
to je bio veliki trenutak. Finale.
Jeste li pred svojim računalom?
Da, pred računalom sam.
Radim lažni posao na pravom računalu. Pa sam rekla:
„Dajte mi broj računa.“
Rekao mi je: „Ne, učinit ćemo to zajedno.“
Moramo vidjeti prvu transakciju, to je vrlo važno.
U redu…
Mislila sam da će mi dati
broj računa, ja ću poklopiti i slučaj će biti riješen.
Postaje komplicirano.
Dajem vam broj. S… 4… 3.
S… 4… 3
Pažljivo unosim svaki broj nakon što ga izgovori.
9… 0
U sobi je tišina.
-36. -Da.
Čekam zadnje znamenke računa.
-Da. -83.
Spremna sam pisati.
42.
Daje mi zadnju znamenku računa.
55.
Utipkala sam, enter, potvrda uplate.
Rekla sam mu da je neki problem i da ne radi.
Joj, izgleda da ne radi.
Ne, ne prolazi.
Tad se naljutio.
To nije normalno.
Broj je dobar, provjerite,
nema razloga da ne radi.
I poklopio je.
Doviđenja.
Mislim da je shvatio da je nasamaren.
Imali smo bankovni račun prevaranta koji je počinio prevaru.
Došli smo do evidentnog zaključka
da je čovjek iza maske g. Chikli.
Kad sam shvatio da je to isti tip
i da sam bio dio istrage njegovih prvih prevara
prije deset godina, bio sam iznenađen.
Jer, iskreno,
morate biti hrabri da izvedete ovakvu prevaru na žrtvi.
DAVID KATZ
Odlučili smo otići do Chiklijeve kuće.
Otkrili smo da je g. Chikli
otišao iz Izraela u Ukrajinu.
Gubim? Ja ne gubim.
Ništa nije lako, osobito ne bijeg.
Nestati? Zašto ne?
UKRAJINA, 2017.
U Ukrajini postoji grad Uman,
vrlo je važan za židovske hodočasnike
koji se onamo odlaze moliti na grobu rabina Nachmana.
Htio je u Ukrajinu na… Kako vi to kažete? Hodočast?
Hodočašće.
Da, to.
Htio se zahvaliti. Stvarno.
-To nije istina, zar ne? -Da. U Ukrajinu, u Uman.
Otišao je na vjersko putovanje?
Htio je u Uman kod rabina.
Uvijek je bio uz obitelj.
Razmazio je djecu.
Gilbert je bio kao Robin Hood.
Zašto?
Jer je uvijek htio pomoći siromašnima,
ali da bi to učinio, morao je raditi nešto što nije…
Što nije po pravilima.
U ovom su slučaju glavne žrtve prebacile 73 milijuna eura.
Bilo je nevjerojatno.
Javili su nam da je Gilbert Chikli u Ukrajini.
Mora biti izručen.
Moramo biti brzi prije negoli opet ode.
U Ukrajini je sat počeo odbrojavati
jer smo morali ubrzati procedure
kako bismo ga ondje uhitili.
Izdan je nalog za uhićenje.
Ukrajinska policija prati svaki njegov pokret.
Primio sam poruku.
Drže ga na oku.
Policija.
Ruke iza leđa.
Diži se!
Lice. Ruke iza leđa.
Kad je uhićen,
ukrajinska policija uzela mu je tri mobitela.
U njima je imao WhatsApp,
sve slike, snimke, a i našli smo nešto
vrlo vrijedno za našu istragu.
Unatoč lošoj kvaliteti snimke,
lik zaista nalikuje Jean-Yvesu Le Drianu.
Naravno, ali koliko puta moram pitati? Koliko puta?
Neka radi što treba.
Idemo odavde već jednom! To je to!
Ako nešto treba, neka me zove. Bok.
Što vas zanima?
ODVJETNIK
Odvjetnik sam deset godina,
imam ured u Parizu i u Izraelu.
Halo? Tek sam sletio. U zračnoj sam luci Charles de Gaulle
i dobivam poziv. Rečeno mi je
da su Gilbert i suradnik uhićeni u Ukrajini.
Nalog za uhićenje, stiže i za izručenje, a zasad su iza rešetaka.
Moram brzo reagirati. Uzimam avion za Ukrajinu.
Kad sam dobio dozvolu posjetiti ih u zatvoru,
bilo je izvanredno.
Kontekst je vruć.
Čuvari su vojska.
U svakoj ćeliji je 50 zatvorenika.
Ima zatvorenika visokih dva metra, prekrivenih tetovažama i svastikama.
Nije nalik francuskom zatvoru.
Primam poziv iz Ukrajine.
I on mi govori:
„Shirly, Interpol me uhvatio.“
Srce mi je potonulo.
Nisam se dobro osjećala, plakala sam i rekla sam:
„Što? Idem k tebi.“
Čekala sam jutro, otišla sam do sudnice
i našla Gilberta u kavezu.
Rekao mi je: „Shirly, oprosti.“
Rekla sam mu: „Bez brige, s tobom sam.“
Primila sam ga za ruku i rekla:
„Bez brige, neću te pustiti.
Bit ću uz tebe, neću otići iz Ukrajine
dok ne izađeš odavde.“
Učinila sam sve što sam mogla.
Donijela sam sve što je htio u zatvoru.
Donijela sam mu krevet da dobro spava. Čak i malo votke. Sve.
Popijmo malo votke.
Koju nam je netko donio.
Ovdje u Kijev, u zatvor.
U zatvoru.
Hajde, spremni?
OK, lakhayim, Billy.
-Za naše puštanje, ako Bog da. -Za puštanje i milijune.
Puno sreće.
Donijela sam mu meso.
Evo nam ručka.
Čak sam mu dala dostaviti hladnjak.
Evo hladnjaka. Tvoj dnevni šoping, Gilberte.
Danas sam kupio hladnjak da možemo imati odreske.
Jebite se svi koji ste mislili da patimo.
Mi smo face i nastavit ćemo biti face. Bam!
Jebeš francuski sustav pravde.
Neću doći. Čak i ako dođem, sjebat ću vas.
Hvala. Odjebite.
NAKON TRI MJESECA U UKRAJINSKOM ZATVORU,
CHIKLI JE IZRUČEN FRANCUSKOJ
PONOVO
Vjerujte,
mogao sam učiniti puno više.
Mogao sam ući u bilo koji sustav,
mogao sam ući u politički sustav, što god želite.
Uvjeravam vas da je to istina.
Da Chikli nije uhićen u Ukrajini,
čekao bi nas novi val prevara.
Na mobitelu smo vidjeli da ima maske raznih političkih osoba.
Možete li pogledati Macrona?
Ali uglavnom vidimo na mobitelu
da je pokušao naći masku Alberta od Monaca.
Odloži se i plastika ostaje ravna?
Bez stavljanja treba se vidjeti da je to princ.
Vjerujem da je pripremao prevaru velikih razmjera.
Ono što smo imali s Le Drianom
imali bismo s Albertom od Monaca.
Kako objašnjavam činjenicu da je
Gilbert imao masku princa Alberta u mobitelu?
Možda voli monegašku kneževsku obitelj.
Ne znam.
PARIZ, 2019.
Ovog popodneva započinje još jedno suđenje,
zbog izvanredne prevare.
Sedmero ljudi je na suđenju zbog lažnog predstavljanja
kao ministar vanjskih poslova, Jean-Yves Le Drian.
Je li ured bio sličan vašem?
Bili su talentirani,
bili su talentirani, da.
Nažalost, neki su ljudi bili žrtve.
Dobro su imitirali moj glas. Nije moguće nalikovati meni.
To bi mogao biti fantastičan scenarij za film,
ali danas će se ovdje otkriti istinita priča.
Navodni genijalac iza ovih operacija
Gilbert Chikli, kralj prevara, 54-godišnji Franko-Izraelac.
Samo pomoću mobitela,
navodio je ljude da mu daju tisuće eura.
To je apsolutno ponižavajuće
i ozbiljno je povrijedio svoje žrtve.
Otkrivam Gilberta Chiklija ondje,
i vidim da ima klub obožavatelja.
Ta podrška je toliko glasna da ih je sudac morao zamoliti
da se stišaju dok je on bio na ispitivanju.
Gilbert Chikli pokazuje mješavinu ekscentričnosti
i poricanja. „Ne. Pogledajte me. Ja nisam genijalac kakvim me smatrate.
Dajete mi previše priznanja.
Pogledajte me. Umoran sam, bolestan, pustite me na miru.“
Igrao je tu ulogu s nama odvjetnicima,
sa sucem i s tužiteljicom koju je dobro poznavao.
Volim izazov. Oduvijek sam volio izazove.
To je kao boksački meč. Uvijek želite biti svjetski prvak.
Ja ne gubim.
Ili pobijedim ili naučim.
Kad imate tu sposobnost, ničega se ne bojite.
Zapravo, mislim da je Gilbert Chikli policijska fantazija
i previše toga mu je pripisano.
Tijekom suđenja analizirali smo slike.
Vidimo čovjeka u šminki.
Sjedi za stolom ministra.
Sud će si postaviti pitanje je li to zaista Gilbert Chikli.
Glumi lika koji je puno viši i veći od njega, to ne može biti on.
Podlaktice maskiranog muškarca nemaju dlake.
Gilbert Chikli ima dlakave ruke.
Kaže: „Pogledajte mi ruke. To nisam ja.“
REPRODUCIRAJ
Tjeramo ga da sluša glasove koje su snimile žrtve.
Otad ne želi progovoriti ni riječ.
Treći dan saslušanja čujemo snimke.
Mogu vam reći…
Postoje moćni i važni trenuci na sudu i ovo je bio jedan od njih.
Halo?
Da, ima li vijesti… To je u vašem interesu, gospodine.
OK.
To 100 % nije Gilbert.
…zauzet danas.
Zovem vas jer moramo prebaciti novac…
Kad me možete opet nazvati?
Za sat vremena, ako je to u redu.
OK.
Nije li to glas G. Chiklija?
Ne možete vjerovati da ću vam odgovoriti.
Ozbiljno.
Ako vas nazovem za sat vremena, dajte mi točan trošak
tako da znam koliko vam moram vratiti.
Ovo je nevjerojatno jer je to zaista njegov glas. Bez sumnje.
Nevjerojatno. To je on, bez sumnje.
-To je on? -Točno.
-100 %? -To je…
Da, to je isti glas.
-Bez sumnje? -Bez ikakve sumnje.
Chiklijev glas koji smo slušali dva puna dana
bio je identičan onome sa snimki.
Izuzetan trenutak.
Svi su prepoznali glas. Nije bilo nedoumica. Nimalo.
Sada pravda. Lažni Le Drian dobio je između sedam i 11 godina zatvora
na pariškom kaznenom sudu.
Gilbert Chikli, 54 godine, proglašen je krivim zbog preuzimanja
identiteta Le Driana.
IZMEĐU 2005. I 2017.
GILBERT CHIKLI PRONEVJERIO JE VIŠE OD 100 MILIJUNA EURA
OSUĐEN JE NA 11 GODINA ZATVORA
I DOBIO JE NOVČANU KAZNU OD DVA MILIJUNA EURA
Osjećala sam se grozno.
Pogledala sam Gilberta sa suzama u očima.
Bila sam sama.
Nisam mogla živjeti tako, bez Gilberta.
Izašla sam na zrak.
Vidjela sam novinara.
Pitao me: „Tko ste vi?“
Rekla sam: „Ja sam supruga Gilberta Chiklija.“
Nasmijao se.
Pitala sam: „Zašto se smijete?“
A on mi je rekao: „Zato što je ona supruga G. Chiklija.“
Nisam ni pitala tko je ta žena.
Nisam htjela vjerovati. Rekla sam: „Dosta je bilo.“
OD UHIĆENJA U UKRAJINI
GILBERT JE ZAPOČEO ONLINE VEZU S DRUGOM ŽENOM
Petnaest sam godina činila sve za njega.
Sa svima sam ratovala radi njega.
Nakon svega što učinite za nekoga,
na kraju je gotovo za dvije sekunde.
Moja su djeca sve propatila.
Dosad malena plače po noći.
Želi svog tatu. Ne razumije zašto nije ondje.
Nije trebalo ovako završiti.
Gilbert Chikli je šaren, zabavan, sarkastičan, zavodnički.
Postavlja se kao Arsène Lupin, gospodin lopov.
„Kradem od bogatih, samo sam pametan.“
Ali zapravo ne krade od bogatih.
Uništava savjesne ljude koji žele činiti dobro.
Želi ispasti kao Robin Hood, ali za mene je on uništio ljude.
To je bio teški udarac koji me spriječio
da radim više od dvije godine.
Šef me otpustio, postao sam nezaposlen.
Onda sam krenuo na terapiju.
Bio sam u najnižoj točki.
On je čovjek bez morala koji uništava živote.
Prevaranti su zvali cijelu francusku administraciju.
To je bila ozbiljna prevara
koja je mogla francusku vanjsku politiku dovesti u opasnost.
Moramo se sjetiti da su u to vrijeme zaista postojali taoci
koji su zaista ubijeni 2015.
Ovaj slučaj mogao je poći po još većem zlu.
Chikli je mogao imati krv na svojim rukama. Bio je blizu.
Mislim da za njega nikad neće biti gotovo.
Umrijet će na pozornici.
Kad bih morao ostaviti poruku svima koji će poslušati,
prvo bih se htio ispričati iz dubine svoga srca.
Ali ja sam Gilbert Chikli,
i uvijek ću biti Gilbert Chikli,
i otići ću kao Gilbert Chikli. To je sve.
SHIRLY BROJ DVA TRAŽILA JE RAZVOD
KAO USPJEŠNI DJ PUTUJE SVIJETOM
SHIRLEY BROJ JEDAN OSTAVILA JE ŽIVOT S GILBERTOM ZA SOBOM
POSVEĆENA JE SEBI
SOPHIE JE RAZMOTRILA KARIJERU U TAJNOJ SLUŽBI
ALI ODLUČILA JE OSTATI FINANCIJSKA DIREKTORICA
GUY-PETRUS JOŠ UVIJEK UGOŠĆUJE POLITIČKU ELITU U CHÂTEAU GUADETU
ALI PRISTOJNO JE ODBIO PLATITI LAŽNOM MINISTRU
Prijevod titlova: Mirna Jelečanin